Kl. 17.30 - 19.30
Home Concerts – Camille Jones & Made In Wood
Camille Jones insisterer på nærvær og intimitet, når hun med halvakustiske koncerter spiller sangene fra sin kommende EP og kommer tættere på publikum.
Camille Jones kan opleves til intimkoncerter, hvor hun skærer helt ind til benet af sit musikalske univers. D.24.september udkommer hun med en ny EP, fem sange på dansk om kærlighed og sorg. Hun synger sig igennem et repertoir med den modne intimitet, der kendetegner Camille som kunstner. Og netop derfor rammer hun lige der, hvor følelserne mærkes mest intenst. Med sin tilstedeværelse og sine personlige historier lukker hun publikum ind og tager dem med på sin rejse i et nyt musikalsk univers med tekster om livets op- og nedture.